Celtismos en latín

Los celtismos en latín son elementos lingüisticos orichinaus en las luengas celtas, especialmente en lo galo que se charraba tanto a lo sud de los Alpes (Galia Cisalpina), como dillá de los Alpes (Galia Transalpina), territorios que perteneixioron a l'Imperio Romano.

Muitas palabras galas que entroron en lo latín de las zonas habitadas por galos (latín galico) prenioron carta de naturalidat en latín y se cheneralizoron en amplas zonas de l'imperio a on no se charraba garra luenga celta, evolucionando dimpués d'acuerdo con las leis foneticas que conducioron a las luengas romances. De fueras de las palabras cheneralizadas en latín, la mes gran part de los celtismos son presents en las luengas galorromanicas entre los Pireneus y los Alpes. Antonio Llorente Maldonado de Guevara: Las «Palabras pirenaicas de origen prerromano», de J. Hubschmid, y su importancia para la Lingüística peninsular. Archivo de Filología Aragonesa, 8-9, pp. 127–157, 1958.

Los campos lexicos a on bi ha celtismos son propios de lo medio rural (agricultura, ganadería, caza, pesca), lo comercio y la ropa. La coexistencia diglosica entre lo celta galo y lo latín galico se reflecta en unas parellas lexicas que a on que se veye a competencia lexica entre la palabra celta y la palabra latina:
CERA - BRISCA > cire - brèche ("cera" - "bresca").
VINUM - LĬGA > vin - lie ("vin" - "solada").
SPICA - GABELLA > épi - javelle ("espiga" - "gabiella"/"garba").

La palabra latina s'aplicará a un rechistro culto oficial u a un material u obchecto de cualidat, a diferencia de la palabra celta, que se restrenyirá a lo subproducto. Jean-Louis Tritter: Histoire de la langue Française. Editor: Paris, Ed. Ellipses - 1999.

 Medio rural 
250px|thumb|right|Cabanya feita de canyas en Camarga.
CAPANNA: cabanya, capana.
CARRUS: carro.
KLETA: cleta.

 Agricultura 
GABELLA: gabiella.
RIKA: sulco.

 Fitonimia 
AGRANION: aranyón.
BRŪCO: adaptación latina de lo galo *vroicos u *vrūcos. En part de lo latín hispanico prenió la forma adchectivada *BROCCEUS u *BROCCIUS, que orichinó en romanz navarro beruezo, berozo, en riojano brozo, en castellano antigo bruezo (con diftongo redueito en brezo en castellano moderno), y en gallego breixo. Las formas aragonesa brueco, catalan bruc, occitana bruga y italiana brugo derivan dreitament de BRŪCO.
*BRŪCARIA: forma derivada de l'anterior con lo sufixo -ARIA, orichinó bruyère en francés y bruguera en catalán.
VERNA: alverniz.

 Zoonimia y ganadería 
ALAUDA: aloda.
MULTON: moltón.
PARAVEREDUS: palafré. Deriva de lo proto-celta *uɸorēdos, adaptau dende lo galo como VERĒDUS en latín anyadindo lo prefixo griego παρά (pará).
SALMO: salmón.

 Suelo y medio fisico 
KUMBA: coma.
GRAVA: grava.

 Recipients y unidaz de mesura 
AREPENNIS: unidat de mesura de superficie.
LEUKA: legua.
BENNA: cesto.
BASCAUDA: canasta.

 Bebidas 
CEREVISIA: cervesa, biera.
LIGA: solada.

 Ropa 
BRACA: pantalons que levaban los galos.
CAMISIA: camisa.
GUNNA: vestidura de piel. Se conserva en catalán (gonella), en occitán (gona, gonela), y francés (gonne, gonele). L'aragonés medieval gonella se considera un catalanismo. Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991. pp 324-325.

 Productos de fusta u metal 
CARPENTUM: carro. En latín orichinó la forma sufixada CARPENTARIUS, conservada en castellano como carpintero y en francés como charpentier ("fustero").
CLŎCCA: campana, se conserva en l'occitán clòca y en lo francés cloche.
*BERTIUM: cuna. Se remonta a lo galo *berta, cognato de lo gaelico irlandés antigo bert. Se conserva en gallego (berce), astur-leyonés (bierzu, Xosé Lluis García Arias: Contribución a la gramática histórica de la lengua asturiana y a la caracterización etimológica de su léxico. Biblioteca de Filología Series. Volumen 3 de Biblioteca de filoloxía asturiana. Editor: Universidat d'Oviedo, 1988. brizu, briezu), catalán (bres, bressol), occitán (brèç, breçòl) y francés (berceau).

 Institucions y sociedat 
AMBACTUS: mediador. De AMBACTUS proviene AMBACTIA en latín medieval ("embaixada"), que entró en las luengas romances a traviés de l'occitán, i habendo posibilidat que l'amprase de lo gotico.
VASSUS: vasallo.

 Atros 
BRISCA: bresca.

 Referencias 

 Bibliografía 
  Carlo Tagliavini: Los orígenes de las lenguas neolatinas. Introducción a la filología romance. Fondo de Cultura Economica, 1973.
  Javier Terrado Pablo: La lengua de Teruel a fines de la Edat Media. Instituto de Estudios Turolenses, 1991.
  Gramática francesa. Larousse Editorial, S.A, 2000.
  Rafael Lapesa: Historia de las lengua española. Editorial Gredos. (1981).
 Antonio Llorente Maldonado de Guevara: Las «Palabras pirenaicas de origen prerromano», de J. Hubschmid, y su importancia para la Lingüística peninsular. Archivo de Filología Aragonesa, 8-9, pp. 127–157, 1958.
  Jean-Louis Tritter: Histoire de la langue Française. Editor: Paris, Ed. Ellipses - 1999.
  Peter Rickard: A History of the French Language. Editor:	Routledge, 2003. ISBN 1134838778, 9781134838776.
  Adolphe Hatzfeld et al.: Dictionnaire général (1890-1900). Traité de la formation de la langue. Paris, Delagrave, 1890.

Latin
Categoría:Lexicolochía d'o latín